CELEX: 62010CN0433
Language: et
Date: 2010-09-03 00:00:00
Title: Kohtuasi C-433/10 P: Volker Mauerhoferi 3. septembril 2010 esitatud apellatsioonkaebus Üldkohtu 29. juuni 2010 . aasta määruse peale kohtuasjas T-515/08: Volker Mauerhofer versus Euroopa Komisjon

6.11.2010   
            
            
               ET
            
            
               Euroopa Liidu Teataja
            
            
               C 301/17
            
         Volker Mauerhoferi 3. septembril 2010 esitatud apellatsioonkaebus Üldkohtu 29. juuni 2010. aasta määruse peale kohtuasjas T-515/08: Volker Mauerhofer versus Euroopa Komisjon
   (Kohtuasi C-433/10 P)
   ()
   2010/C 301/24
   Kohtumenetluse keel: inglise
   
      Pooled
   
   
      Apellant: Volker Mauerhofer (esindaja: Rechtsanwalt J. Schartmüller)
   
      Teine menetlusosaline: Euroopa Komisjon
   
      Apellandi nõuded
   
   Apellant palub Euroopa Kohtul:
   
               —
            
            
               tühistada apellatsioonkaebuse esemeks olev kohtumäärus;
            
         
               —
            
            
               teha lõplik sisuline otsus ning tühistada vaidlustatud meede või teise võimalusena saata kohtuasi tagasi Üldkohtusse asja uueks läbivaatamiseks;
            
         
               —
            
            
               kasutada oma täielikku pädevust ning mõista apellandi kasuks välja 5 500 euro suurune summa varalise kahju eest, mis tekkis vaidlustatud meetme vastuvõtmises seisnevas õigusvastase tegevusega ning seetõttu, et rühmajuhile (ekspert 1) ei antud asjakohaseid juhiseid;
            
         
               —
            
            
               kohustada raamlepingu toetusüksust esitama töövõtja hindamisvormi, mis esitati vaidluse all oleva projekti kohta;
            
         
               —
            
            
               mõista esimese astme ja apellatsioonimenetluse kohtukulud välja vastustajalt.
            
         
      Väited ja peamised argumendid
   
   Apellant väidab, et vaidlustatud kohtumäärus tuleks tühistada seetõttu, et:
   
               —
            
            
               moonutati faktilisi asjaolusid, mis puudutasid apellandi panuse keelealast läbivaatamist;
            
         
               —
            
            
               analüüsiti ebapiisavalt neid apellatsioonkaebuse esemeks oleva kohtumääruse põhjendusi, mis puudutavad keelealast läbivaatamist;
            
         
               —
            
            
               analüüsiti ebapiisavalt vastustaja tegevuse küsimust;
            
         
               —
            
            
               oletati õigusvastaselt, et vaidlustatud otsus ei mõjuta apellandi seisundit kolmanda isikuna;
            
         
               —
            
            
               oletati õigusvastaselt, et vaidlustatud meede ei muutnud selgelt apellandi õiguslikku seisundit;
            
         
               —
            
            
               oletati õigusvastaselt, et vastustaja ei olnud vaidlustatud meedet vastu võtnud avaliku võimuna oma pädevuse rakendamisel;
            
         
               —
            
            
               oletati õigusvastaselt, et vaidlustatud meede vormistati õigeaegselt ja nõuetekohaselt;
            
         
               —
            
            
               rikuti õigusvastaselt apellandi huve, kuna ei järgitud ettenähtud menetlusi;
            
         
               —
            
            
               rikuti ühenduse õiguse üldpõhimõtet võrdse kohtlemise kohta ning rikuti apellandi põhiõigusi;
            
         
               —
            
            
               oletati õigusvastaselt, et ei ole toimunud sisulist muudatust päevade jaotamises ekspertide vahel;
            
         
               —
            
            
               rikuti ühenduse õiguse üldpõhimõtet õiglasele kohtupidamisele.